કુમારસ્વામી બુધવારે પદ અને ગોપનિયતાના શપથ લેશે. સોમવારે ૨૧ મેએ સ્વ. રાજીવ ગાંધીની પુણ્યતિથિ હોવાથી તેમણે બુધવારે શપથ લેવાનો નિર્ણય કર્યો છે. કુમારસ્વામી નાણાં મંત્રાલય પોતાના હસ્તક જ રાખશે તેમ મનાય છે. લિંગાયત સમુદાયના ચૂંટાયેલા ધારાસભ્યોને મહત્ત્વના ખાતા અપાશે તેવી શક્યતા છે. કોંગ્રેસના ધારાસભ્યોને અકબંધ રાખવામાં મહત્ત્વની ભૂમિકા ભજવનારા ડી.કે. શિવકુમારને ઉર્જા મંત્રી બનાવાય તેવી સંભાવના છે. તેઓ સિદ્ધરામૈયા સરકારમાં પણ ઉર્જામંત્રી જ હતા.